**Проект против муковисцидоза**

**По Глобален грант**

**Ротари Истанбул – Джадебостан**

**КОИ СМЕ НИЕ?**

* Ротари клуб Джадебостан от Дистрикт 2420 е един от младите и динамични клубове, който извършва значителна обществена служба от създаването си през 2008г до днес.
* Със своите 40 членове, които са лидери в своите професии, CBR се стреми да постигне високи резултати, като разработва проекти, за да отговори по най-добрия начин на потребностите на своята общност и „да служи на човечеството“.
* Нашите членове са 100% Общество на Пол Харис, 100% ВРВГ и 100% Общество на дарителите, вярваме в инвестирането в Ротари фондацията за доброто на всички.

**КАКВО Е МУКОВИСЦИДОЗА?**

* Муковисцидозата е автоимунно рецесивно генетично разстройство, което засяга критично белите дробове, както и пангреаса, черния дроб и червата.
* Пациентите се нуждаят от постоянни грижи, за да поддържат качеството на живота си и общото си здравословно състояние.
* В Турция това заболяване се среща при 1 от всеки 2500 души. Тъй като то се счита за рядко в Турция, диагностицирането и лечението на това заболяване не е приоритетно по отношение на финансирането.
* Пациентите и техните семейства трябва да разчитат на собствените си средства, за да получат точна диагноза и след това съответното лечение, както и толкова необходимите ежедневни сесии физиотерапия.

**ЗАЩО ИЗБРАХМЕ МУКОВИСЦИДОЗАТА КАТО ПРОЕКТ ПО ГЛОБАЛЕН ГРАНТ?**

* През последните две години сме насочили усилията си основно в сферата на здравеопазването, като се фокусираме върху развитието на устойчив и въздействащ проект.
* Това заболяване ни беше представено от гостуващ лектор от Асоциацията за муковисцидоза (KİFDER) в Турция, всички бяхме потресени от животопроменящия аспект на това заболяване не само за пациента, но и за цялото му/й семейство и приятели.
* Обединихме усилията си с KİFDER, като подписахме с тях споразумение за Ротариански местен отряд, за да подсилим сътрудничеството си и работата към общите ни цели.
* Организирахме 3 групови терапевтични сесии за семействата на пациентите.
* Следващата ни цел беше да основем диагностично-терапевтичен център за пациентите в Университетската болница, който ще осигури дългосрочно въздействие в общността

**ПРОЕКТИ ПО ГЛОБАЛНИ ГРАНТОВЕ**

* Като Ротари клуб Джадебостан, с международния ни партньор - клуба Мюнхен 100, успешно осъществихме 2 проекта по Глобални грантове, насочени специално към правилното диагностициране и ефективните грижи за пациентите с муковисцидоза, както и за техните семейства.
* Чрез тези 2 проекта по Глобални грантове, създадохме Диагностично-терапевтичен център в една от водещите Университетски болници в Турция, за който осигурихме апаратура и обучен персонал, който да диагностицира пациентите, да ги наблюдава през целия им жизнен цикъл и да им предоставя необходимите грижи.
* Центърът осигурява система за грижи, която позволява на пациентите да се консултират с лекарите, да бъдат насочвани към подходящите специалисти в болниците и същевременно им осигурява достъп до най-модерната апаратура в тази сфера.

**1-ИЯТ ПРОЕКТ ПО ГЛОБАЛЕН ГРАНТ – 2015**

С първия проект, първоначалната ни цел беше да повишим информираността за заболяването, както и за центъра, който разработвахме.

Оборудвахме физическото пространство, което беше необходимо в болницата, и осигурихме „жилетките“ за Центъра за ежедневната физиотерапия, необходима за пациентите.

Жилетките се използват, за да улеснят премахването на секретите от распираторния тракт на белите дробове. Основното предимство на този вид апаратура е, че предоставя на пациента по задоволителен начин достъп до ежедневни грижи без да бъде зависим от друг.

**2-РИ ПРОЕКТ ПО ГЛОБАЛЕН ГРАНТ – 2016**

Вторият проект беше насочен към достъпа на пациентите до един от най-модерните апарати в тази сфера: Exhalyzer D за тестване на белодробната функция.

Този апарат беше първият в Турция, предоставен в обществена болница. Той може да се използва за прегледи на новородени, бебета, деца и възрастни пациенти, като позволява откриването на заболяването в най-ранен етап, което от своя страна ще позволи ранното лечение и ще улесни живота на пациентите.

**3-ТИ ПРОЕКТ ПО ГЛОБАЛЕН ГРАНТ – СЕГА**

Друг важен апарат за този център сега е апаратът за бронхоскопия, който позволява на лекарите да прегледат дихателните пътища на пациента.

Апаратът предоставя ясни и отчетливи изображения в цялата зона на наблюдение, което позволява надеждна бронхоскопия за всички процедури в бронхиалните разклонения.

Последният етап от проекта и нашият Трети проект по Глобален грант ще бъде предоставянето на апарата за бронхоскопия на болницата.

**МЕДИЙНО ПОКРИТИЕ И СОЦИАЛНО ВЪЗДЕЙСТВИЕ**

Организирахме концерт за набиране на средства за нашите проекти по Глобални грантове. Концертът, неговите цели и Ротари бяха широко отразени от редица водещи медии.

**НУЖДАЕМ СЕ ОТ ВАШАТА ПОДКРЕПА**

Оценяваме подкрепата и сътрудничеството ви по този проект и очакваме да бъдете част от последния етап на един въздействащ проект!

